I radioprogramserien 'Operation Menneskejagt' på P1 har de to værter og antropologer Rane Willerslev og Morten Nielsen igennem mulige videnskabelige metoder forsøgt at 'finde sandheden om mennesket', som der står i programomtalen.

I seriens tiende og sidste afsnit foregik forsøget i en sjællandsk skov, hvor de to værter røg pot og indtog svampe for at få hallucinationer og registrere, hvad der derefter ville ske.

Og mens de to værter var skæve i radioen, sad der en lytter i den anden ende af æteren og blev harm.